Yslike skip vaar deur nou kanaal | Maroela Media
Die Braemer-passasierskip vaar deur die Korinthekanaal (Foto: Fred Olsen Cruise Lines/Facebook)
Die 22,5 meter breë Braemer-passasierskip het op 9 Oktober vanjaar deur die rotswande van die kanaal gevaar wat op sy nouste slegs 25 meter breed is. Dit is die langste boot wat dié reis onderneem het, het Clare Ward, direkteur van kliëntediens vir Fred Olsen Cruise Lines, in 'n verklaring gesê.
Die Korinthekanaal is 'n waterweg wat Griekeland van die Peloponnesos-eiland skei en is 6,3 km lank. Dit is 'n belangrike navigasieroete wat skepe in 'n stadium gebruik het om die Egeïese See te bereik. Die hedendaagse struktuur is op 28 Oktober 1893 vir die eerste keer in gebruik geneem.
Volgens Metro News het die 24 000 ton Braemer-passasierskip meer as 1 200 passasiers en bemanningslede aan boord gehad. Persone op die skip kon met tye aan die walle van die kanaal raak. 'n Veerboot is gebruik om die skip deur die kanaal by te staan.
"Dit is 'n opwindende en uitsonderlike mylpaal in Fred Olsen se 171 jaar geskiedenis," het Ward bygevoeg. "Dit was opwindend om dit met ons gaste te kon deel. Ons weet dit is 'n vakansie wat hulle nie gou sal vergeet nie."
Volgens Ward is die volgende Korinthekanaal-reis reeds op die dagboek. "Ons het baie belangstelling gehad en ons tweede Korinthekanaal-reis vind in die lente van 2021 plaas. Ons kan nie wag om dit weer te doen nie!"
Wooow dit nou uitdaging nice…nice…
Daai kaptein kan bestuur!. Kyk hoe oulik lyk daai kleintjie wat voor vaar.
Oi captain! You can !
Ek glo vas daai is nie n stuurman nie, maar n stuurvrou. Vroue bestuur beter as mans, want alle vroue se so.